అలుగుబెల్లి నర్సిరెడ్డి

అలుగుబెల్లి నర్సిరెడ్డి తెలంగాణ రాష్ట్రానికి చెందిన రాజకీయ నాయకుడు, నల్లగొండ – ఖమ్మం – వరంగల్‌ జిల్లా ఉపాధ్యాయ నియోజకవర్గ శాసన మండలి సభ్యుడు. ప్రభుత్వ ప్రధానోపాధ్యాయుడిగా పనిచేశాడు.

జీవిత విషయాలు 
నర్సిరెడ్డి 1960, ఆగస్టు 25న నారాయణరెడ్డి, భాగ్యమ్మ దంపతులకు తెలంగాణ రాష్ట్రం, రంగారెడ్డి జిల్లా, శంషాబాద్ మండలంలోని చెర్లగూడలో జన్మించాడు. ఎంఏ, బిఎడ్ పూర్తిచేసిన నర్సిరెడ్డి ఉపధ్యాయ వృత్తిని చేపట్టి గెజిటెడ్ ప్రధానోపాధ్యాయుడిగా పదవీ విరమణ చేశాడు.

వ్యక్తిగత జీవితం 
నర్సిరెడ్డికి నాగమణితో వివాహం జరిగింది. వీరికి ఒక కుమారుడు, ఒక కుమార్తె.

రాజకీయ విశేషాలు
2019లో జరిగిన తెలంగాణ శాసన మండలి ఎన్నికల్లో నల్లగొండ – ఖమ్మం – వరంగల్‌ ఉపాధ్యాయ నియోజకవర్గం నుంచి యూటీఎఫ్‌ అభ్యర్థిగా పోటీచేసి మొదటి ప్రాధాన్యత ఓట్లలో 8,976 ఓట్లు రాగా, రెండవ ప్రాధాన్యత ఓట్ల లెక్కింపు అనంతరం 9,021 ఓట్లతో గెలుపొందాడు.

మూలాలు

జీవిస్తున్న ప్రజలు
1960 జననాలు
రంగారెడ్డి జిల్లా వ్యక్తులు
రంగారెడ్డి జిల్లా ఉపాధ్యాయులు
రంగారెడ్డి జిల్లా రాజకీయ నాయకులు
తెలంగాణ శాసనమండలి సభ్యులు